Natten til fredag har 3.801 ansøgere fået tilbudt en studieplads på Aalborg Universitet. Igen i år er medicin og psykologi de mest populære uddannelser blandt ansøgerne på Aalborg Universitet. I år har 1.990 søgt om plads på medicinstudiet, mens 1528 har søgt om optagelse på psykologi, oplyser Aalborg Universitet i en pressemeddelelse. Der er blevet tilbudt optagelse til alle kvalificerede ansøgere på 69 ud af 78 bachelor- og professionsbacheloruddannelser, hvilket svarer til 88,5 procent af de udbudte uddannelser. I 2022 tilbød Aalborg Universitet optagelse til alle kvalificerede ansøgere på 63 ud af 76 uddannelser, hvilket svarede til 82,9 procent af de udbudte uddannelser.
3.801 ansøgere har i år fået tilbud om optagelse på en uddannelse på Aalborg Universitet.